නිල්ල පිරුණු හෙටක් පැහැබර අනාගතයක් තේමාව යටතේ දැයට සෙවන රුක්රෝපණ වැඩසටහන අනුරාධපුර දිස්ත්‍රික් උත්සවය කොරකහවැව යුද හමුදා පුහුණු කදවුරේදී උත්කර්ශවත් ලෙස දේශපාලන අධිකාරිය හා රාජ්‍ය නිලධාරීන්ගේ සහභාගීත්වයෙන් ඊයේ (15) පෙරවරු 09.39 ට යෙදුන සුබ මොහොතින් පැවත්වණී.අනුරාධපුර මහදිසාපති මහින්ද සෙනවිරත්න මහතාගේ උපදෙස් පරිදි වන සංරක්‍ෂණ දෙපාර්ත මේන්තුවේ අනුරාධපුර දිස්ත්‍රීක් කාර්යාලය හා කොරකහවැව යුද හමුදා පුහුණු කදවුරේ නීලධාරීන් එක්ව මෙය සංවිධානය කරන ලදි.2010 නොවැමිභර් 15 පරිසර අමාත්‍යාශයේ මෙහෙය වීමෙන් විනාඩි 11 තුළ පැල ලක්ෂ 11 සිටුවන ලදි.2011 වර්ෂයේ දිවයින පුරා පැල 2122551 සටුවන ලදි.මේ වසරේ පැල ලක්ෂ 11 සිටුවීවීමට නියම්ත බව වනසංරක්‍ෂණ දෙපාර්තමේන්තුව ප්‍රකාශ කරයි.රුක්රෝපන දිනයට සමගාමීව කොරකහවැව යුද හමුදා පුහුණු කදවුරේ කළුවර, නෙල්ලි, ඇහැල යන පැලවර්ග 750 ක් සිටුවන ලදි.මේ අවස්ථාවට ජයන්තිය විහාරාධිපති නුගේතැන්නේ පඤ්ඤානන්ද නාහිම් ප්‍රධාන මහා සංඝරත්නය, නගරාධිපති එචි.පී සෝමදාස, මහදිසාපති මහින්ද සෙනවිරත්න, කොරකහවැව යුද හමුදා පුහුණු කදවුරේ අණදෙන නිලධාරී ලුතිනන් කර්නල් ඒ.කේ රාජපක්‍ෂ, ප්‍රාදේශීය ලේකමිවරු, මුලස්ථාන පොලිස් පරීක්‍ෂක වරයා ඇතුළු පොලිස් නිලධාරීන් දිසාවන අඩවි නිලධාරී ලලිත් ගමගේ, මහබුලන්කුලම විද්‍යාලයේ ආචාර්ය වරු, සිසු දරු දැරියන්, හමුදා නිලධාරීන් ඇතුළු විශාල පිරිසක් සහභාගි වුහ..